Irina Bliznova

Irina Yuriyevna Bliznova (1986-yil 6-oktyabrda tugʻilgan, Krasnodar, SSSR) – rossiyalik gandbolchi, futbolchi va Rossiya terma jamoasining sobiq sardori, Rossiyada xizmat koʻrsatgan sport ustasi. 2016-yilgi Olimpiya chempioni, 2008-yil Pekindagi yozgi Olimpiya oʻyinlarining kumush medali sovrindori.

 Biografiyasi 
Krasnodarda tugʻilgan. 8 yoshidan mahalliy Olimpiya zaxiralari bolalar va oʻsmirlar sport maktabida gandbol bilan shugʻullangan. Irinaning birinchi murabbiylari Sergey Nikolayevich va Irina Vasilevna Kos boʻlgan. Faoliyatining koʻp qismini „Lada“ klubida oʻtkazgan, jamoa tarkibida bir qator sovrinlarni qoʻlga kiritgan. Rossiya terma jamoasi tarkibida 2005 va 2007-yillarda ikki marta Jahon chempionatida gʻolib chiqqan, 2016-yilda esa Olimpiya oʻyinlari chempioni boʻlgan. Rio-de-Janeyroda gʻalaba qozonganidan soʻng, faoliyatini yakunlashini eʼlon qilgan. 2019-yil may oyida sportdagi faoliyatini davom ettirishini eʼlon qilgan va „Lada“ gandbol klubi bilan yangi shartnoma imzolagan. 2020-yil avgust oyida yana faoliyatini yakunlashga qaror qilgan. Gandbolchi oʻz qarorini Tolyatti „Lada“ bilan yangi shartnoma borasida kelisha olmagani bilan izohlagan.

 Sportdagi faoliyatini yakunlagach 
Tolyatti iqtisodiyot va texnologiya kollejida (TETK) „Jismoniy tarbiya“ mutaxassisligi boʻyicha yetakchi oʻqituvchi boʻlib ishlagan.

2017-yil 28-avgustda ixtiyoriy ravishda Tolyatti shahri rahbarining sport boʻyicha maslahatchisi etib tayinlangan.

2018-yilda Tolyatti Dumasiga nomzod sifatida „Yagona Rossiya“ partiyasi roʻyxatida qatnashgan.

2020-yilda „Tolyattikauchuk“ koʻmagida Irina Bliznova nomidagi gandbol maktabini tashkil etgan.

2021-yil 25-aprelda „Lada“ gandbol klubi direktori, 2021-yil iyul oyida esa klub prezidenti boʻladi.

 Shaxsiy hayoti 
2009-yilda Xalqaro bozor institutini tamomlagan. Tolyatti davlat universitetida jismoniy tarbiya va sport sohasida kasbiy qayta tayyorlashdan oʻtdi. Eri: Aleksandr Smirnov. Ikki farzandi bor.

 Yutuqlari 
2001:

 Qizlar oʻrtasida Rossiya chempioni

2003:

 Yoshlar oʻrtasidagi Yevropa chempioni

2004:

 Yoshlar oʻrtasidagi Yevropa chempioni

2005:

 Yoshlar oʻrtasidagi jahon chempioni;
 Jahon chempioni
 Rossiya chempioni

2006:

 Yevropa chempionatining kumush medali sovrindori;
 Rossiya chempioni
 Rossiya kubogi gʻolibi

2007:

 Jahon chempioni
 Jahon kubogi gʻolibi
 Chempionlar ligasining kumush medali sohibi
 Rossiya chempionatining kumush medali sovrindori;

2008:

 Rossiya chempioni

2008:

 Pekin Olimpiadasining kumush medali sovrindori

2012:

 Yevropa gandbol federatsiyasi kubogi gʻolibi

2016:

 2016 yilgi Rio-de-Janeyrodagi Olimpiada chempioni

 Mukofot va unvonlari 

 Rossiyada xizmat koʻrsatgan sport ustasi
 II darajali „Vatanga xizmatlari uchun“ medali (2009-yil 2-avgust) – jismoniy tarbiya va sportni rivojlantirishga qoʻshgan ulkan hissasi, 2008-yilda Pekinda boʻlib oʻtgan XXIX Olimpiada oʻyinlarida yuqori sport yutuqlari uchunUkaz Prezidenta RF ot 2-avgusta 2009 g. № 885
 Doʻstlik ordeni (2016-yil 25-avgust) – 2016-yilda Rio-de-Janeyro shahrida (Braziliya) boʻlib oʻtgan XXXI Olimpiada oʻyinlarida gʻalaba qozonish irodasini va qatʼiyatini koʻrsatgan yuqori sport yutuqlari uchun.

 Manbalar 

 Havolalar 
 „Lada“ GC veb-saytida oʻyinchining maʼlumoti

Turkum:Rossiyaning Doʻstlik ordeni sohiblari
Turkum:Yashayotgan insonlar
Turkum:1986-yilda tugʻilganlar
Turkum:6-oktyabrda tugʻilganlar